Norodom Sihamoni
<s>Norodom Sihamoni (kmerski: នរោត្តម សីហមុនី; Phnom Penh, 14. svibnja 1953.) je aktualni kambodžanski kralj od 14. listopada 2004. godine.</s><s>Prije nego ga je Kraljevsko vijeće imenovalo nasljednikom Norodoma Sihanouka, koji je abdicirao u listopadu 2004. godine, Norodom Sihanomi je bio kambodžin ambasador pri UNESCO-u te je bio poznat kao učitelj klasičnog plesa.</s>

<s>Rodio se 1953. godine kao najstariji sin kralja Norodoma Sihanouka i kraljice Norodom Monineath; po ocu ima 14 polubraće i polusestara, dok je jedini pravi brat što ga je imao, Samdech Norodom Narindrapong, preminuo 2003. godine.</s><s>Otac ga je 1962. godine, kao dijete, poslao u Prag, gdje je završio osnovnu i srednju školu te upisao Akademiju muzičkih umjetnosti; studirao je klasični ples i glazbu do 1975. godine, kada je diplomirao.</s><s>Kako je gotovo cijelo djetinjstvo i mladost proveo u Češkoj, Norodom Sihanomi tečno govori češki jezik te je jedini živući monarh na svijetu koji tečno govori taj jezik.</s>

<s>Nakon diplomiranja, otišao je u Sjevernu Koreju kako bi studirao filmsku umjetnost te se 1977. vratio u Kambodžu; kako su se Crveni Kmeri okrenuli protiv monarhije, kraljevska obitelj je do 1979. godine bila u kućnom pritvoru.</s><s>Godine 1981. preselio se u Pariz, gdje će gotovo 20 godina podučavati ples; u tom je periodu redovno posjećivao Prag.</s><s>Godine 1993., imenovan je kambodžanskim ambasadorom pri UNESCO-u, odbivši ranije funkciju kambodžanskog ambasadora u Francuskoj.</s>

<s>Dana 14. listopada 2004. godine, Kraljevsko vijeće ga je imenovalo novim kambodžanskim kraljem te je ovaj tako naslijedio svog oca, koji je tjedan dana ranije abdicirao.</s><s>Okrunjen je 29. listopada iste godine.</s><s>Nije oženjen i nema djece, a osim kmerskog i češkog, tečno govori francuski, a poznaje i engleski te ruski.</s>

<s>Kambodžanski monarsi
Kambodžanski plesači
Biografije, Phnom Penh</s>

